
ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Π. ΔΙΑΤΑΓΜΑΤΑ 

Έγκριση σύστασης του κοινωφελούς ιδρύματος με την επωνυμία 
«ΙΔΡΥΜΑ ΥΠΟΤΡΟΦΙΩΝ ΓΙΩΡΓΟΥ ΦΡ. ΖΩΓΡΑΦΑΚΗ» 
και κύρωση του οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την αριθμ. 716/15.4.1987 πράξη της συμβολαιογράφου 


Αθήνας Αλεξάνδρας Βασιλειάδη - Χρυσού, όπως τροποποιήθηκε 
με την αριθ. 794/29.6.1987 όμοια της ίδιας συμβολαιογράφου, 
με την οποία ο Φρίξος Εμμανουήλ Ζωγραφάκης και η σύζυγός 
του Ιώ (Αυγή) σύστησαν το κοινωφελές ίδρυμα με την Επωνυμία 
«ΙΔΡΥΜΑ ΥΠΟΤΡΟΦΙΩΝ ΓΙΩΡΓΟΥ ΦΡ. ΖΩΓΡΑΦΑΚΗ» και 
με έδρα την Αθήνα. 

2. Τις διατάξεις των άρθρων: α) 95 και 98 του Α.Ν. 2039/ 
1939, β) 101 και 119 του Εισαγωγικού Νόμου του Αστικού 
Κώδικα και γ) 108 και 110 του Αστικού Κώδικα. 

3. Την από 7.7.1987 γνωμοδότηση του Συμβουλίου Εθνικών 
Κληροδοτημάτων. 

Με πρόταση των Υπουργών Εθνικής Παιδείας και Θρησκευ¬ 
μάτων και Οικονομικών, αποφασίζουμε: 

Άρθρο μόνο. 

1. Εγκρίνουμε τη σύσταση του κοινωφελούς ιδρύματος με την 
επωνυμία «ΙΔΡΥΜΑ ΥΠΟΤΡΟΦΙΩΝ ΓΙΩΡΓΟΥ ΦΡ. ΖΩΓΡΑ¬ 
ΦΑΚΗ», η οποία έγινε από τον Φρίξο Εμμανουήλ Ζωγραφάκη 
και τη σύζυγό του Ιώ (Αυγή) με την αριθμ. 716/15.4.1987 
πράξη της συμβολαιογράφου Αθήνας Αλεξάνδρας Βασιλειάδη - 
Χρυσού, όπως αυτή τροποποιήθηκε με την αριθμ. 794/ 
29.6.1987 πράξη της ίδιας συμβολαιογράφου. 

Το ίδρυμα τούτο αποτελεί νομικό πρόσωπο ιδιωτικού δικαίου, 
υπάγεται στην εποπτεία και τον έλεγχο των Υπουργών Εθνικής 
Παιδείας και Θρησκευμάτων και Οικονομικών και διέπεται από 
τις διατάξεις των παραπάνω συστατικών του πράξεων, του παρα¬ 
κάτω οργανισμού, του Α.Ν. 2039/1939 και των διαταγμάτων 
που εκδόθηκαν ή θα εκδοθούν, σε εκτέλεση του νόμου τούτου. 

2. Κυρώνουμε τον οργανισμό διοίκησης και διαχείρισης του 
ιδρύματος τούτου, που αποτελείται από δεκατέσσερα (14) άρθρα 
και καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος 
με την επωνυμία 

«ΙΔΡΥΜΑ ΥΠΟΤΡΟΦΙΩΝ ΓΙΩΡΓΟΥ ΦΡ. ΖΩΓΡΑΦΑΚΗ» 
Άρθρο 1. 

Μορφή - Επωνυμία - Έδρα - Σφραγίδα. 

1. Το κοινωφελές ίδρυμα με την επωνυμία «ΙΔΡΥΜΑ ΥΠΟ¬ 
ΤΡΟΦΙΩΝ ΓΙΩΡΓΟΥ ΦΡ. ΖΩΓΡΑΦΑΚΗ» που συστήθηκε από 
το Φρίξο Εμμανουήλ Ζωγραφάκη και τη σύζυγό του Ιώ (Αυγή) 
στη μνήμη του τέκνου τους Γιώργου Φρ. Ζωγραφάκη, με την 
αριθμ. 716/15.4.1987 πράξη της συμβολαιογράφου Αθήνας 
Αλεξάνδρας Βασιλειάδη - Χρυσού, όπως αυτή τροποποιήθηκε με 
την αριθμ. 794/29.6.1987 όμοια της ίδιας συμβολαιογράφου, 

αποτελεί νομικό πρόσωπο ιδιωτικού δικαίου και διέπεται από τις 
διατάξεις των παραπάνω συστατικών πράξεων, του παρόντος ορ¬ 
γανισμού, του Α.Ν. 2039/1939, όπως κάθε φορά ισχύει ο νόμος 
αυτός και των διαταγμάτων που εκδόθηκαν ή θα εκδοθούν σε 
εκτέλεση του νόμου αυτού,. 

2. Έδρα του ιδρύματος είναι η Αθήνα (οδός Ασκληπιού αριθ. 
71). 

3. Η σφραγίδα του ιδρύματος είναι στρογγυλή και αναγράφει 
περιμετρικά μέσα σε πλαίσιο, την επωνυμία του ιδρύματος και 
στο μέσον αυτής φέρει την εικόνα του Γιώργου Φρ. Ζωγραφάκη. 

Άρθρο 2. 

Σκοποί. 

Σκοποί του ιδρύματος είναι: 

α) Η παροχή υποτροφιών στους πρωτεύοντες σπουδαστές του 
πρώτου (Α') εξαμήνου του τετάρτου (Δ') έτους της Σχολής Χημι¬ 
κών Μηχανικών του Εθνικού Μετσόβιου Πολυτεχνείου, κατά τα 
οριζόμενα στα άρθρα 9 και 10 του παρόντος. 

β) Η χορήγηση χρηματικών βραβείων σε πρωτεύοντες σπου¬ 
δαστές της παραπάνω Σχολής, ανάλογα με τους πόρους του ιδρύ¬ 
ματος και κατά την κρίση του Διοικητικού Συμβουλίου αυτού, 
γ) Η δημιουργία φοιτητικής κατασκήνωσης ή πολιτιστικού ή 
αθλητικού κέντρου ή ερευνητικού κέντρου κ.λπ., για εξυπηρέτηση 
των σπουδαστών της ίδιας Σχολής, στο ακίνητο του ιδρύματος, 
έκτασης ογδόντα (80) περίπου στρεμμάτων, που βρίσκεται στη 
θέση «Μετόχι Πάρνηθας» Αττικής και 

δ) Η δημιουργία μικρού παρεκκλησίου ή κενοταφίου, με σχε¬ 
τική εμφανή ένδειξη, για την εναπόθεση μελλοντικής σ’ αυτό των 
οστών του Γιώργου Φρ. Ζωγραφάκη, σε κάποιο χώρο του παρα¬ 
πάνω ακινήτου. 

Άρθρο 3. 

Περιουσία - Πόροι. 

1. Περιουσία του ιδρύματος αποτελούν: 

α) Το χρηματικό ποσό των εκατό χιλιάδων (100.000) δραχ¬ 
μών που πρόσφεραν ισομερώς οι ιδρυτές και έχει κατατεθεί στον 
με αριθμό 01/01434/00010/99 λογαριασμό ταμιευτηρίου του 
κεντρικού καταστήματος Αθήνας της Τράπεζας Εργασίας. 

β) Μία διώροφη οικία με υπόγειο, συνολικής επιφάνειας 180 
μ 2 , που βρίσκεται στη θέση «Μετόχι Πάρνηθας» Αττικής, με τη 
γύρω αυτής έκταση ογδόντα (80) στρεμμάτων περίπου, συνιδιο- 
κτησίας των ιδρυτών, η οποία θα μεταβιβαστεί στο ίδρυμα κατά 
πλήρη κυριότητα αμέσως ματά την έγκριση της σύστασης αυτού. 

γ) Διάφορες άλλες παροχές των ιδρυτών, σε κινητά και ακί¬ 
νητα, μεταβιβαστέα μελλοντικώς. 

Η περιουσία του ιδρύματος είναι αναπαλλοτρίωτη. Συγκεκρι¬ 
μένα απαγορεύεται η εκποίηση κάθε περιουσιακού στοιχείου αυ¬ 
τού, επιτρεπόμενη μόνο μετά από ομόφωνη απόφαση του Διοικη¬ 
τικού Συμβουλίου και εφόσον ληφθεί συγχρόνως όμοια απόφαση 
άμεσης επένδυσης του προϊόντος της εκποίησης σε άλλο περιου¬ 
σιακό στοιχείο, που θα εξυπηρετεί, κατά την ελεύθερη κρίση του, 
το συμφέρον και τους σκοπούς του ιδρύματος. 

Με τις ίδιες προϋποθέσεις και κατά την αυτή διαδικασία, επι¬ 
τρέπεται η διάθεση της χρηματικής περιουσίας του ιδρύματος, 
προς κτήση ετέρου περιουσιακού στοιχείου. 

Το ίδρυμα, για κανένα λόγο, δεν μπορεί να υποχρεώνεται να 
προβαίνει σε επενδύσεις ή τοποθετήσεις περιουσιακών του στοι¬ 
χείων, διαφορετικές απ’ αυτές που προκρίνει. 

2. Πόροι του ιδρύματος είναι: 

α) Τα εισοδήματα από την εκμετάλλευση των περιουσιακών 
του στοιχείων, ιδιαίτερα από την εκμίσθωση της πιο πάνω οικίας. 

β) Οι τόκοι από τις καταθέσεις του σε Τράπεζες ή άλλους πι¬ 
στωτικούς οργανισμούς. 

γ) Οι χρηματικές παροχές ή επιχορηγήσεις, καθώς και οι κλη¬ 
ρονομιές, κληροδοσίες, και δωρεές οποιουδήποτε φυσικού ή νομι¬ 
κού προσώπου προς αυτό. 


Άρθρο 4. 

Διοίκηση. 

1. Το ίδρυμα διοικείται από πεντοίμελές Διοικητικό Συμβού¬ 
λιο, που αποτελείται από τους: 

α) Φρίξο Εμμανουήλ Ζωγραφάκη, συνταξιούχο έμπορο, ως 
Πρόεδρο. 

β) Αυγή σύζυγο Φρίξου Ζωγραφάκη, συνταξιούχο της ΔΕΗ, 
ως Αντιπρόεδρο. 

γ) Μίνωα Εμμανουήλ Ζωγραφάκη, δικηγόρο, ως Σύμβου¬ 
λος. 

δ) Βασίλειο Εμμανουήλ Ζωγραφάκη, ηλεκτρολόγο - μηχα¬ 
νικό, ως Σύμβουλο και 

ε) Τίτο Εμμανουήλ Ζωγραφάκη, πολιτικό μηχανικό, ως Σύμ¬ 
βουλο. 

2. Τα μέλη του Διοικητικού Συμβουλίου ορίζουν με πράξη 
τους, έπειτα από ψηφοφορία, τον Πρόεδρο, τον Αντιπρόεδρο, τον 
Γραμματέα και τον Ταμία. 

3. Σε περίπτωση αποποίησης, παραίτησης, έκπτωσης, ανικα¬ 
νότητας, θανάτου ή αντικατάστασης, για οποιοδήποτε λόγο, κά¬ 
ποιου από τα μέλη του Διοικητικού Συμβουλίου, η κενή θέση συ¬ 
μπληρώνεται με απόφαση των υπολοίπων μελών, σύμφωνα με 
τις διατάξεις των συστατικών πράξεων του άρθρου 99 του Α.Ν. 
2039/1939, από συγγενείς εξ αίματος ή εξ αγχιστείας του Γι¬ 
ώργου Ζωγραφάκη, άρρενες ή θήλεις, που έχουν όμως το επώ¬ 
νυμο ή πατρώνυμο «Ζωγραφάκης» ή από συγγενείς εξ αίματος ή 
εξ αγχιστείας της εκ πατρός μάμμης του με το επώνυμο «Γαλε- 
νιανός». 

4. Το Διοικητικό Συμβούλιο συνεδριάζει τακτικά κάθε τρεις 
(3) μήνες και έκτακτα όποτε το ζητήσει ο Πρόεδρος ή τρία (3) 
από τα μέλη του, με γραπτή αίτησή τους προς τον Πρόεδρο, πά¬ 
ντοτε όμως έπειτα από πρόσκληση του Προέδρου. 

5. Το Διοικητικό Συμβούλιο βρίσκεται σε απαρτία όταν τα πα¬ 
ρόντα μέλη είναι περισσότερα από τα απόντα. Μεταξύ των παρό¬ 
ντων πρέπει υποχρεωτικά να είναι και ο Πρόεδρος ή ο νόμιμος 
αναπληρωτής του. 

6. Οι αποφάσεις του Διοικητικού Συμβουλίου λαμβάνονται 
κατά πλειοψηφία των παρόντων μελών και σε περίπτωση ισοψη- 
φίας υπερισχύει η γνώμη με την οποία συντάσσεται ο Πρόεδρος. 

7. Σε κάθε συνεδρίαση του Διοικητικού Συμβουλίου τηρούνται 
πρακτικά, στα οποία καταχωρίζονται όλες οι αποφάσεις που λαμ- 
βάνονται από αυτό, καθώς και η γνώμη των μελών που τυχόν 
διαφωνούν. 

Τα πρακτικά υπογράφονται από όλα τα μέλη που μετέχουν 
στη συνεδρίαση. 

8. Τα μέλη του Διοικητικού Συμβουλίου προσφέρουν τις υπη¬ 
ρεσίες τους χωρίς αμοιβή. Δικαιούνται όμως οδοιπορικά ή άλλα 
έξοδα που δαπάνησαν για την εκτέλεση υπηρεσίας του ιδρύματος, 
εφόσον έγιναν έπειτα από ειδική εντολή του Διοικητικού Συμβου¬ 
λίου και αποδεικνύεται ότι πραγματοποιήθηκαν νόμιμα. 

9. Κατά τις συνεδριάσεις του Διοικητικού Συμβουλίου, επιτρέ¬ 
πεται σύμβουλος να εκπροσωπεί μόνον έναν άλλο σύμβουλο βάσει 
έγγραφης εξουσιοδότησης αυτού. 

10. Η συμμετοχή στη διοίκηση του ιδρύματος οποιουδήποτε 
εκπροσώπου της Κυβέρνησης ή της Διοίκησης αποκλείεται. 

Άρθρο 5. 

Αρμοδιότητες Διοικητικού Συμβουλίου. 

1. Το Διοικητικό Συμβούλιο διοικεί και διαχειρίζεται την πε¬ 
ριουσία του ιδρύματος και γενικά αποφασίζει για κάθε θέμα που 
αφορά στη διοίκηση και στη λειτουργία του, τη διάθεση των πό¬ 
ρων αυτού, καθώς και για κάθε ενέργεια που σχετίζεται με την 
εκπλήρωση των σκοπών του, πάντοτε όμως σύμφωνα με τις δια¬ 
τάξεις των συστατικών πράξεων, του παρόντος οργανισμού, του 
Α.Ν. 2039/1939 και των διαταγμάτων που εκδόθηκαν ή θα εκ¬ 
δοθούν σε εκτέλεση του νόμου τούτου, καθώς και των λοιπών 
σχετικών νόμων και διαταγμάτων. 

2. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για έγκριση 
στην αρμόδια από το νόμο Αρχή (Υπουργό Οικονομικών ή Νο¬ 
μάρχη Αθηνών) τον προϋπολογισμό και απολογισμό του ιδρύμα¬ 
τος, σύμφωνα με τις διατάξεις των άρθρων 101 και 102 του 
Α.Ν. 2039/1939 και του από 20.12.1939 Β.Δ/τος (ΦΕΚ. 
552/Α/1939). 

Μαζί με τον απολογισμό καταρτίζει, ψηφίζει και υποβάλλει και 
τον γενικό ισολογισμό του ενεργητικού και παθητικού του ιδρύ¬ 
ματος. 

β) Αποφασίζει την πρόσληψη του αναγκαίου προσωπικού του 
ιδρύματος, με την προϋπόθεση όμως ότι υπάρχει αντίστοιχη πί¬ 
στωση στον εγκριμένο προϋπολογισμό του. Προσδιορίζει τα δι¬ 
καιώματα, τις υποχρεώσεις και τα ειδικότερα καθήκοντα του πα¬ 
ραπάνω προσωπικού, καθώς και την αμοιβή του, σύμφωνα με 
τους όρους των συλλογικών συμβάσεων εργασίας και τις διατά¬ 
ξεις γενικότερα της εργατικής νομοθεσίας. 

γ) Αποφασίζει για κάθε θέμα που έχει σχέση με την εύρυθμη 
και καλή λειτουργία των υπηρεσιών του ιδρύματος. 

δ) Αποφασίζει για την αποδοχή ή αποποίηση κληρονομιών, 
κληροδοσιών και δωρεών, καθώς και για την ανακήρυξη ευεργε¬ 
τών και δωρητών του ιδρύματος. 

ε) Μπορεί να συνιστά, κατά την κρίση του, γνωμοδοτικά συμ¬ 
βούλια για να γνωματεύουν σε θέμα διαχείρισης και διάθεσης 
των πόρων του ιδρύματος σύμφωνα με τους σκοπούς του. 

3. Οι πράξεις και αποφάσεις του Διοικητικού Συμβουλίου δεν 
υπόκεινται σε έλεγχο σκοπιμότητας. 

'Αρθρο 6. 

Καθήκοντα Προέδρου. 

1. Ο Πρόεδρος του Διοικητικού Συμβουλίου του ιδρύματος: 
α) Εκπροσωπεί τούτο στα- Δικαστήρια, στις Αρχές, καθώς και 

στις σχέσεις του με κάθε τρίτο, αυτοπροσώπως ή με πληρεξούσιό 
του, που ορίζεται απ’ αυτόν και εγκρίνεται με απόφαση του Διοι¬ 
κητικού Συμβουλίου. 

β) Συγκαλεί το Διοικητικό Συμβούλιο σε τακτικές και έκτα¬ 
κτες συνεδριάσεις, κηρύσσει την έναρξη και λήξη αυτών και διευ¬ 
θύνει τις συζητήσεις. Οι προσκλήσεις για συνεδρίαση στέλνονται 
στα μέλη του Διοικητικού Συμβουλίου εγγράφως πέντε (5) του¬ 
λάχιστον ημέρες πριν από τη συνεδρίαση. 

γ) Καταρτίζει, βοηθούμενος από τον Γραμματέα, την ημερή¬ 
σια διάταξη των θεμάτων που θα συζητηθούν, την οποία και υπο¬ 
γράφει. Θέμα που δεν περιλαμβάνεται σ’ αυτήν δεν συζητείται, 
εκτός αν πρόκειται για επείγουσα υπόθεση και συμφωνήσει γι’ 
αυτό η πλειοψηφία των παρόντων μελών του Διοικητικού Συμ¬ 
βουλίου, που στην περίπτωση αυτή πρέπει να είναι σε απαρτία. 

δ) Εισηγείται στο Διοικητικό Συμβούλιο τα θέματα της συζή¬ 
τησης. Μπορεί όμως, όποτε κρίνει σκόπιμο, να αναθέτει την εισή¬ 
γηση διαφόρων θεμάτων σε άλλο μέλος του Διοικητικού Συμβου¬ 
λίου. 

ε) Αλληλογραφεί με τις Αρχές και υπογράφει όλα τα έγγραφα 
του ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη που 
προβλέπεται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύματος, 
εκτελεί τις αποφάσεις του Διοικητικού Συμβουλίου και ενεργεί 
σύμφωνα με τις ειδικές εξουσιοδοτήσεις και εντολές αυτού λαμ- 
βάνοντας προς τούτο κάθε, κατά την κρίση του, κατάλληλο μέ¬ 
τρο. 

η) Ασκεί κάθε έλεγχο, αρμοδιότητα ή εξουσία, που θα του πα¬ 
ρασχεθούν μέ αποφάσεις του Διοικητικού Συμβουλίου. 

2. Τον Πρόεδρο, όταν απουσιάζει ή κωλύεται, αναπληρώνει ο 
Αντιπρόεδρος και, σε περίπτωση αποϋσίας ή κωλύματος τούτου, 
άλλο μέλος του Διοικητικού Συμβουλίου που ορίζεται με από¬ 
φαση αυτού. 


Άρθρο 7. 

Καθήκοντα Γραμματέα. 

1. Ο Γραμματέας του ιδρύματος: 

α) Συνυπογράφει με τον Πρόεδρο κάθε έγγραφο του ιδρύματος 
προς τρίτους. 

β) Φροντίζει για τη σύνταξη των πρακτικών του Διοικητικού 
Συμβουλίου. 

γ) Διεκπεραιώνει την αλληλογραφία. 

δ) Φυλάττει τα έγγραφα, τα βιβλία (εκτός από τα διαχειρι¬ 
στικά) και τη σφραγίδα του ιδρύματος και ευθύνεται για την κα¬ 
ταστροφή ή την απώλεια τούτων. 

2. Ο Γραμματέας μπορεί, εφόσον κρίνεται αιτιολογημένα απα¬ 
ραίτητο από το Διοικητικό Συμβούλιο (λόγω ειδικών συνθηκών), 
να βοηθείται από υπάλληλο του ιδρύματος, την ευθύνη όμως για 
τις ενέργειες τούτου φέρει πάντοτε ο ίδιος. 

3. Τον Γ ραμματέα, όταν απουσιάζει ή κωλύεται, αναπληρώνει 
άλλο μέλος του Διοικητικού Συμβουλίου που ορίζεται με από¬ 
φαση αυτού. 

Άρθρο 8. 

Καθήκοντα Ταμία. 

1. Ο Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και υπογράφο¬ 
ντας σχετικές αριθμημένες διπλότυπες αποδείξεις. 

β) Καταθέτει τα έσοδα του .ιδρύματος, σε ένα από τα πιστωτικά 
ιδρύματα που ορίζονται στο άρθρο 73 του Α.Ν. 2039/1939, 
έχοντας την ευχέρεια να παρακρατεί από αυτά ένα μικρό ποσό, 
που είναι αναγκαίο για την πληρωμή έκτακτων και επειγουσών 
δαπανών του ιδρύματος, το ύψος του οποίου καθορίζεται με από¬ 
φαση του Διοικητικού Συμβουλίου στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή του 
Προέδρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοιχεία του 
ιδρύματος. 

ε) Φροντίζει για την έγκαιρη κατάρτιση και υποβολή στο Διοι¬ 
κητικό Συμβούλιο των σχεδίων προϋπολογισμού, απολογισμού 
και ισολογισμού του ιδρύματος. 

στ) Προβαίνει σε ανάληψη των καταθέσεων από οποιαδήποτε 
Τράπεζα, Δημόσιο Ταμείο, Ταμείο Παρακαταθηκών και Δανείων 
κ.λπ. ύστερα από έγγραφη εντολή του Προέδρου ή του νόμιμου 
αναπληρωτή του. 

2. Τον Ταμία, όταν απουσιάζει ή κωλύεται, αναπληρώνει άλλο 
μέλος του Διοικητικού Συμβουλίου που ορίζεται με απόφαση αυ¬ 
τού. 

Άρθρο 9. 

Επιλογή και ανακήρυξη υποτρόφων. 

1. Δικαίωμα υποτροφίας έχουν οι πρωτεύοντες σπουδαστές 
του πρώτου (Α') εξαμήνου του τετάρτου (Δ') έτους, δηλαδή του 
εβδόμου (Ζ') εξαμήνου, της Σχολής Χημικών Μηχανικών του 
Εθνικού Μετσόβιου Πολυτεχνείου, ηλικίας μέχρι είκοσι πέντε 
(25) ετών, υπηκοότητας και ιθαγένειας Ελληνικής, έγγαμοι ή 
άγαμοι, άρρενες ή θήλεις, για τη συνέχιση και περάτωση των 
σπουδών τους στη Σχολή αυτή. 

2. Η επιλογή και ανακήρυξη των υποτρόφων γίνεται χωρίς 
διαγωνισμό, με απόφαση του Διοικητικού Συμβουλίου του ιδρύ¬ 
ματος, βάσει σχετικού πίνακα βαθμολογίας που χορηγεί η Γραμ- 
ματεία της παραπάνω Σχολής. Κατά τα λοιπά εφαρμόζονται 
αναλόγως οι διατάξεις του άρθρου 108 παρ. 4 του Α.Ν. 2039/ 
1939, όπως ισχύει και του από 18.8.1941 Καν. Δ/τος (ΦΕΚ 
286/Α/1941). 

Άρθρο 10. 

Χορήγηση υποτροφιών. 

1. Το ποσό της μηνιαίας υποτροφίας κάθε υποτρόφου καθορί¬ 
ζεται με απόφαση του Διοικητικού Συμβουλίου, ανάλογα με το 
ύψος των καθαρών εσόδων του ιδρύματος και τον αριθμό των 
υποτρόφων, πάντοτε μέσα στα όρια που ορίζονται από τις διατά- 

ξεις των συστατικών πράξεων του ιδρύματος, του άρθρου 54 του 
Α.Ν. 2039/1939 και του άρθρου 28 του από 18.8.1941 σχετι¬ 
κού Καν. Δ/τος. 

2. Οι υποτροφίες καταβάλλονται στους δικαιούχους σύμφωνα 
με τις διατάξεις των άρθρων 21, 23, 24, 26 και 27 του από 
18.8.1941 Καν. Δ/τος. 

3. Η χορήγηση της υποτροφίας διακόπτεται όταν συντρέχουν 
οι προϋποθέσεις που ορίζονται από τις διατάξεις του άρθρου 29. 
του παραπάνω Καν. Δ/τος, οι οποίες διαπιστώνονται με πράξη 
του Διοικητικού Συμβουλίου του ιδρύματος, που έχει υποχρέωση 
να παρακολουθεί την όλη πορεία των σπουδών των υποτρόφων 
και να αξιώνει απ’ αυτούς την υποβολή, κάθε έτος, αποδεικτικών 
στοιχείων της επίδοσής τους. 

Άρθρο 11. 

Οικονομική διαχείριση. 

1. Η οικονομική διαχείριση του ιδρύματος περιλαμβάνει ετή¬ 
σια περίοδο, η οποία αρχίζει την 1η Ιανουάριου και λήγει την 31η 
Δεκεμβρίου του ίδιου έτους. 

Κατ’ εξαίρεση, η πρώτη διαχειριστική περίοδος αρχίζει από 
την ημέρα δημοσίευσης στην Εφημερίδα της Κυβερνήσεως του 
σχετικού Π.Δ/τος έγκρισης της σύστασης του ιδρύματος, η οποία 
μπορεί να παραταθεί μέχρι την 31η Δεκεμβρίου του επόμενου 
ημερολογιακού έτους, με απόφαση του Διοικητικού Συμβουλίου 
που λαμβάνεται στην πρώτη συνεδρίασή του. 

2. Η οικονομική διαχείριση γίνεται με βάση προϋπολογισμό 
και απολογισμό εσόδων και εξόδων, που καταρτίζονται σύμφωνα 
με τις διατάξεις των άρθρων 101 και 102 του Α.Ν. 2039/1939 
και του από 20.12.1939 σχετικού Δ/τος (ΦΕΚ 552/Α/ 
1939). 

Άρθρο 12. 

Βιβλία και στοιχεία. 

1. Το ίδρυμα τηρεί υποχρεωτικά τα ακόλουθα βιβλία και στοι- 
χεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού Συμβου¬ 
λίου. 

γ) Βιβλίο λογιστικής παρακολούθησης, στο οποίο καταχωρί¬ 
ζονται με χρονολογική σειρά και με λογιστική τάξη, όλα τα έσοδα 
και έξοδα του ιδρύματος που πραγματοποιούνται στη διάρκεια 
της χρήσης. 

δ) Βιβλίο - μητρώο υποτρόφων, όπου καταχωρίζονται τα ονό¬ 
ματα των υποτρόφων, η σχολή που φοιτούν, ο χρόνος και το ποσό 
της υποτροφίας κάθε υποτρόφου και τα λοιπά στοιχεία, τα οποία 
ορίζονται από τις διατάξεις του άρθρου 34 του από 18.8.1941 
Καν. Δ/τος. 

ε) Βιβλίο - μητρώο βραβευομένων, όπου καταχωρίζονται τα 
ονόματα των βραβευθέντων, η Σχολή που φοιτούν, ο χρόνος χο- 
ρήγησης του βραβείου και το χρηματικό ποσό αυτού. 

στ) Στελέχη αριθμημένων διπλοτύπων αποδείξεων είσπραξης 
και ενταλμάτων πληρωμής, θεωρημένα από τον Πρόεδρο. 

2. Εκτός από τα παραπάνω βιβλία και τα στοιχεία, το Διοικη¬ 
τικό Συμβούλιο αποφασίζει την τήρηση και άλλων βιβλίων και 
στοιχείων, τα οποία κρίνει ότι είναι απαραίτηταα για την παρακο¬ 
λούθηση της διαχείρισης της περιουσίας του ιδρύματος και της 
εκτέλεσης των σκοπών του. 

Άρθρο 13. 

Τροποποίηση οργανισμού. 

Ο οργανισμός του ιδρύματος μπορεί να τροποποιηθεί ή να συ¬ 
μπληρωθεί με Προεδρικό Διάταγμα, σύμφωνα με τις διατάξεις 
των άρθρων 98 του Α.Ν. 2039/1939 και 110 και 119 του 
Αστικού Κώδικα, ύστερα από ομόφωνη πρόταση του Διοικητικού 
Συμβουλίου αυτού. 


Άρθρο 14. 

Διάλυση του ιδρύματος - Τύχη περιουσίας αυτού. 

1. Το ίδρυμα διαλύεται όταν και όπως ο νόμος ορίζει. 

2. Σε περίπτωση διάλυσης του ιδρύματος, για οποιοδήποτε 
λόγο, η περιουσία που περιέρχεται στο Εθνικό Μετσόβιο Πολυτε¬ 
χνείο, για την εκτέλεση των σκοπών του άρθρου 2 του παρόντος 
οργανισμού. 

Στους Υπουργούς Εθνικής Παιδείας και Θρησκευμάτων και 
Οικονομικών αναθέτουμε τη δημοσίευση και εκτέλεση του παρό¬ 
ντος διατάγματος. 

Αθήνα, 28 Σεπτεμβρίου 1987 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ΕΘΝ. ΠΑΙΔΕΙΑΣ & ΘΡΗΣΚ/ΤΩΝ 

ΔΗΜ. ΤΣΟΒΟΛΑΣ ΑΝΤ. ΤΡΙΤΣΗΣ 


Εξαίρεση από την εποπτεία του Υπουργείου Οικονομικών του 
ιδρύματος με την επωνυμία «Γηροκομείου Ύδρας» και υπα¬ 
γωγή του στην εποπτεία του Υπουργείου Υγείας Πρόνοιας και 
Κοινωνικών Ασφαλίσεων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: α) του από 30.10.1911 Β.Δ/τος «περί 
εγκρίσεως του καταστατικού του Γηροκομείου Ύδρας» ως και 
του αριθ. 544/1964 Β.Δ/τος «περί τροποποιήσεως του από 
30.10.1991 Δ/τος περί εγκρίσεως του καταστατικού Γηροκο¬ 
μείου Ύδρας», β) του άρθρου 97 παρ. 3 του Α.Ν. 2039/39 «περί 
εκκαθαρίσεως και διοικήσεως των εις το Κράτος και υπέρ κοινω¬ 
φελών σκοπών καταλειπομένων κληρονομιών, κληροδοσιών και 
δωρεών». 

2. Την αριθ. 21/7.7.1987 γνωμοδότηση του Συμβουλίου 
Εθνικών Κληροδοτημάτων, με πρόταση του Υπουργού Οικονομι¬ 
κών, αποφασίζουμε: 

Άρθρο μόνο. 

1. Εξαιρούμε από την, κατά τις διατάξεις του Α.Ν. 2039/39 
εποπτεία του Υπουργείου Οικονομικών, το ίδρυμα με την επωνυ¬ 
μία «Γηροκομείου Ύδρας», γιατί δε συντηρείται κυρίως από τους 
πόρους της περιουσίας που αφέθηκε για τη σύστασή του, αλλά 
από πόρους που προέρχονται από τη λειτουργία του και από Κρα¬ 
τική επιχορήγηση και το υπάγουμε στην εποπτεία του αρμόδιου, 
από το σκοπό του, Υπουργείο Υγείας, Πρόνοιας και Κοινωνικών 
Ασφαλίσεων. 

2. Η κατά τις διατάξεις του Α.Ν. 2039/39 εποπτεία του 
Υπουργείου Οικονομικών στο ανωτέρω ίδρυμα παραμένει μόνο 
σε θέματα διατήρησης ή επένδυσης σε άλλα περιουσιακά στοιχεία 
της περιουσίας που αφέθηκε για τη σύστασή του ως και στην εκ¬ 
καθάριση κατά κληρονομιά, κληροδοσία και δωρεά άλλων πε¬ 
ριουσιών που αφήνονται σ’ αυτό χωρίς ειδικό κοινωφελή σκοπό 
και στη διαχείριση και διάθεση τέτοιων περιουσιών που του αφή¬ 
νονται για την εκτέλεση ειδικού κοινωφελούς σκοπού. 

Στον Υπουργό Οικονομικών αναθέτουμε τη δημοσίευση και 
εκτέλεση του παρόντος διατάγματος. 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 
ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΥΠΟΥΡΓΟΣ ΟΙΚΟΝΟΜΙΚΟΝ 

ΔΗΜΗΤΡΗΣ ΤΣΟΒΟΛΑΣ 

Αριθ. 010/606/ΑΣ178 (3) 

Συγκρότηση Τριμελούς Επιτροπής χορήγησης αναρρωτικής 
άδειας ή παράτασής της στο Υπουργείο Εξωτερικών. 

Ο ΥΠΟΥΡΓΟΣ ΕΞΩΤΕΡΙΚΩΝ 

Έχοντας υπόψη: 

1. Τις διατάξεις των παρ. 5 του άρθρου 92 του Ν.419/76 
«Περί Οργανισμού του Υπουργείου Εξωτερικών», 

2. Τη διάταξη της παρ. 6 του άρθρου 2 της κοινής απόφασης 
010/355/26.4.1982 των Υπουργών Προεδρίας της Κυβέρνη¬ 
σης και Εξωτερικών (ΦΕΚ 212Β’/26.4.1982). 

3. Την υπ’ αριθ. 010/165/15.3.1983 απόφασή μας για τη 
συγκρότηση της Επιτροπής χορήγησης αναρρωτικής άδειας ή 
παράτασής της (ΦΕΚ 118Β·/22.3.1983). 

4. Το γεγονός ότι ο Γεώργιος Ματθιουδάκης, Πληρεξούσιος 
Υπουργός Α', Διευθυντής της Διεύθυνσης Προσωπικού του 
Υπουργείου Εξωτερικών, ο οποίος συμμετείχε ως εισηγητής 
στην Επιτροπή με την υπ’ αριθ. 010/517/ΑΣ132/11.5.1984 
απόφασή μας, τοποθετήθηκε Διευθυντής του Διπλωματικού Γρα¬ 
φείου της Προεδρίας της Δημοκρατίας, αποφασίζουμε: 

Τροποποιούμε την υπ’ αριθ. 010/165/15.3.1983 απόφασή 
μας και ορίζουμε εισηγητή χωρίς ψήφο της Επιτροπής χορήγη¬ 
σης αναρρωτικής άδειας ή παράτασής της στο Υπουργείο Εξωτε¬ 
ρικών τον Απόστολο Παπασλιώτη, Πληρεξούσιο Υπουργό Β', 
Διευθυντή της Διεύθυνσης Προσωπικού του Υπουργείου Εξωτερι¬ 
κών. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Αθήνα, 24 Σεπτεμβρίου 1987 

Ο ΥΠΟΥΡΓΟΣ 

ΚΑΡΟΛΟΣ ΠΑΠΟΥΛΙΑΣ 
-♦- 

Αριθ. 1508/87 (4) 

Έγκριση κυκλοφορίας σκευάσματος ζαχαροπλαστικής 

«ΟΑΚΓΟ» (Συνεδρίαση 8.9.87). 

ΓΕΝΙΚΟ ΧΗΜΕΙΟ ΚΡΑΤΟΥΣ 
ΑΝΩΤΑΤΟ ΧΗΜΙΚΟ ΣΥΜΒΟΥΛΙΟ 
Έχοντας υπόψη: 

1. Το έγγραφο του Γεν. Χημείου του Κράτους αρ. 26691/ 
4478/83 που αφορά αίτηση του ενδιαφερομένου. 

2. Το εδάφιο δ της παρ. 8 του άρθρου 6 του Νόμου 4328/ 
1929 «περί συστάσεως του Γεν. Χημείου του Κράτους, όπως 
τροποποιήθηκε και συμπληρώθηκε με τον Α.Ν. 754/1937 (άρ. 
3 παρ. 2 και 3) (ΦΕΚ 247/ΤΑ/1937). 

3. Το άρθρο 4 του Διατάγματος της 31ης Οκτωβρίου 1929 
«περί κανονισμού της λειτουργίας και των εργασιών του Ανωτά- 
του Χημικού Συμβουλίου (ΦΕΚ 391/ΤΑ/31.10.1929). 

4. Το Νόμο 115/1975 «περί τροποποιήσεως διατάξεων τινων 
του Ν.4328/1929 (ΦΕΚ 172/ΤΑ/20.8.1975). 

5. Την απόφαση των Υπουργών Προεδρίας και Οικονομικών 
για αναμόρφωση συλλογικών οργάνων Γνωμοδοτικής και Απο¬ 
φασιστικής αρμοδιότητας του Υπουργείου Οικονομικών αρ. 
0.208/181, ΦΕΚ 214/ΤΒ/82, αποφασίζουμε: 

Εγκρίνουμε την κυκλοφορία του σκευάσματος ζαχαροπλαστι¬ 
κής «ΟΑΚΕΟ» της ΟΚΕϋΙΝ (ΟΕΝΜΑΚΚ) ΕΛΛΑΣ ΕΠΕ της 
σύνθεσης: Νερό αραχιδέλαιο και οξειδωμένο σογιέλαιο. Στη συ- 
σκευασία του πρέπει να αναγράφονται όλες οι ενδείξεις που προ- 


βλέπονται από τις σχετικές διατάξεις καθώς και ο αριθμός εγκρι¬ 
τικής απόφασης ΛΧΣ 1508/87. 

Ο Πρόεδρος 

ΣΤ. ΧΑΤΖΗΓΙΑΝΝΑΚΟΣ 
Ο Γραμματέας 
ΧΑΡ. ΧΑΜΑΛΙΔΗΣ 
Τα μέλη 

ΕΥΑΓΓ. ΤΣΙΓΑΡΙΔΑΣ, Π. ΚΩΤΤΗΣ, ΑΝΤ. ΔΑΣΚΑΛΑΚΗΣ, 
ΕΥΑΓΓ. ΣΥΜΒΩΝΗΣ, ΔΙΟΝ. ΦΡΑΓΚΑΤΟΣ 
Εγκρίνουμε την παραπάνω απόφαση του Ανωτάτου Χημικού 
Συμβουλίου καθώς και τη δημοσίευσή της στην Εφημερίδα της 
Κυβερνήσεως και ορίζουμε ότι θα αρχίσει η ισχύς της από την 
ημέρα που θα δημοσιευθεί. 

Αθήνα, 23 Σεπτεμβρίου 1987 

Ο ΥΠΟΥΡΓΟΣ ΟΙΚΟΝΟΜΙΚΟΝ 

ΔΗΜ. ΤΣΟΒΟΛΑΣ 
-♦- 

Αριθ, 1497/87 (5) 

Έγκριση κυκλοφορίας σκευάσματος ζαχαροπλαστικής «ΑδΙΝ» 
(Συνεδρίαση 8.9.1987). 

ΓΕΝΙΚΟ ΧΗΜΕΙΟ ΚΡΑΤΟΥΣ 
ΑΝΩΤΑΤΟ ΧΗΜΙΚΟ ΣΥΜΒΟΥΛΙΟ 
Έχοντας υπόψη: 

1. Το έγγραφο του Γεν. Χημείου του Κράτους αρ. 3500/ 
622/84 που αφορά αίτηση του ενδιαφερομένου - . 

2. Το εδάφιο δ της παρ. 8 του άρθρου 6 του Νόμου 4328/ 
1929 «περί συστάσεως του Γεν. Χημείου του Κράτους, όπως 
τροποποιήθηκε και συμπληρώθηκε με τον Α.Ν. 754/1937 (άρ. 
3 παρ. 2 και 3) (ΦΕΚ 247/ΤΑ/1937). 

3. Το άρθρο 4 του Διατάγματος της 31ης Οκτωβρίου 1929 
«περί κανονισμού της λειτουργίας και των εργασιών του Ανωτά¬ 
του Χημικού Συμβουλίου (ΦΕΚ .391 /ΤΗ/31.10.1929). 

4. Το Νόμο 115/1975 «περί τροποποιήσεως διατάξεων τινων 
του Ν. 4328/1929 (ΦΕΚ 172/ΤΑ/20.8.1975). 

5. Την απόφαση των Υπουργών Προεδρίας και Οικονομικών 
για αναμόρφωση συλλογικών οργάνων Γνωμοδοτικής και Απο¬ 
φασιστικής αρμοδιότητας του Υπουργείου Οικονομικών αρ. 
0.208/181, ΦΕΚ 214/ΤΒ/82, αποφασίζουμε: 

Εγκρίνουμε κυκλοφορία του σκευάσματος ζαχαροπλαστικής 
«ΑδΙΝ» της ΕΚΕϋΙΝ ΕΛΛΑΣ ΕΠΕ με σύνθεση: ζάχαρη, νερό, 
δεξτρόζη, πηκτίνη Ε440, κιτρικό οξύ Ε330 και κιτρικό νάτριο 
Ε331. Στη συσκευασία που πρέπει να αναγράφονται όλες οι εν¬ 
δείξεις που προβλέπονται από τις σχετικές διατάξεις καθώς και ο 
αριθμός εγκριτικής απόφασης του ΑΧΣ 1497/87. 

Ο Πρόεδρος 

ΣΤ. ΧΑΤΖΗΓΙΑΝΝΑΚΟΣ 
Ο Γραμματέας 
ΧΑΡ. ?Ε\ΜΑΛΙΔΗΣ 
Τα μέλη 

ΕΥΑΓΓ. ΤΣΙΓΑΡΙΔΑΣ, Π. ΚΩΤΤΗΣ, ΑΝΤ. ΔΑΣΚΑΛΑΚΗΣ, 
ΕΥΑΓΓ. ΣΥΜΒΩΝΗΣ, ΔΙΟΝ. ΦΡΑΓΚΑΤΟΣ 
Εγκρίνουμε την παραπάνω απόφαση του Ανωτάτου Χημικού 
Συμβουλίου καθώς και τη δημοσίευσή της στην Εφημερίδα της 
Κυβερνήσεως και ορίζουμε ότι θα αρχίσει η ισχύς της από την 
ημέρα που θα δημοσιευθεί. 

Αθήνα, 23 Σεπτεμβρίου 1987 

Ο ΥΠΟΥΡΓΟΣ ΟΙΚΟΝΟΜΙΚΟΝ 

ΔΗΜ. ΤΣΟΒΟΛΑΣ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 1617/87 (6) 

Έγ^ιση κυκλοφορίας σκευασμάτων «ΟΗΙΡ5ΕΕΤΤΕΝ 5 ΑΓΤ» 
και «0ΗΙΡ5ΕΕΤΤΕΝ ΡΑΡΚΙΚΑ» (Συνεδρίαση 8.9.1987). 

ΓΕΝΙΚΟ ΧΗΜΕΙΟ ΚΡΑΤΟΥΣ 
ΑΝΩΤΑΤΟ ΧΗΜΙΚΟ ΣΥΜΒΟΥΛΙΟ 
Έχοντας υπόψη: 

1. Το έγγραφο του Γεν. Χημείου του Κράτους αρ. 18712/ 
2706/85 που αφορά αίτηση του ενδιαφερομένου. 

2. Το εδάφιο δ της παρ. 8 του άρθρου 6 του Νόμου 4328/ 
1929 «περί συστάσεως του Γεν. Χημείου του Κράτους, όπως 
τροποποιήθηκε και συμπληρώθηκε με τον Α.Ν. 754/1937 (άρ. 
3 παρ. 2 και 3) (ΦΕΚ 247/ΤΑ/1937). 

3. Το άρθρο 4 του Διατάγματος της 31ης Οκτωβρίου 1929 
«περί κανονισμού της λειτουργίας και των εργασιών του Ανωτά- 
του Χημικού Συμβουλίου» (ΦΕΚ 391/ΤΑ/31.10.1929). 

4. Το Νόμο 115/1975 «περί τροποποιήσεως διατάξεων τινων 
του Ν.4328/1929 (ΦΕΚ 172/ΤΑ/20.8.1975). 

5. Την απόφαση των Υπουργών Προεδρίας και Οικονομικών 
για αναμόρφωση συλλογικών οργάνων Γνωμοδοτικής και Απο¬ 
φασιστικής αρμοδιότητας του Υπουργείου Οικονομικών αρ. 
0.208/181, ΦΕΚ 214/ΤΒ/82, αποφασίζουμε: 

Εγκρίνουμε κυκλοφορία σκευασμάτων 5ΝΑΚ5-ΒΑΗΕ5ΕΝ 
της ΑΤΛΑΝΤΑ Α.Ε.: 1) 0ΗΙΡ5ΕΕΤΤΕΝ ΡΑΡΚΙΚΑ με σύν¬ 
θεση: Αφυδατωμένη πατάτα, τροποποιημένο άμυλο Ε1411, φυ¬ 
τικό έλαιο, πάπρικα και μπαχαρικά, αλάτι, φυσικά αρώματα, 
γλουταμινικό μονονάτριο άλας-0,2%, γαλακτοματοποιητής 
Ε471 και αντιοξειδωτικό Ε304, και 2) 0Η1Ρ5ΕΕΤΤΕΝ 5ΑΕΤ 
με σύνθεση: Αφυδατωμένη πατάτα, τροποποιημένο άμυλο 
Ε1411, φυτικό έλαιο, αλάτι, γαλακτοματοποιητής Ε 471 και 
αντιοξειδωτικό Ε 304. 

Στη συσκευασία τους πρέπει να αναγράφονται όλες οι ενδείξεις 
που προβλέπονται από τις σχετικές διατάξεις καθώς και ο αριθ¬ 
μός εγκριτικής απόφασης ΑΧΣ 1617/87. 

Ο Πρόεδρος 

ΣΤ. ΧΑΤΖΗΓΙΑΝΝΑΚΟΣ 
Ο Γραμματέας 
ΧΑΡ. ΧΑΜΑΛΙΔΗΣ 
Τα μέλη 

ΕΥΑΓΓ. ΤΣΙΓΑΡΙΔΑΣ, Π. ΚΩΤΤΗΣ, ΑΝΤ. ΔΑΣΚΑΛΑΚΗΣ, 
ΕΥΑΓΓ. ΣΥΜΒΩΝΗΣ, ΔΙΟΝ. ΦΡΑΓΚΑΤΟΣ 

Εγκρίνουμε την παραπάνω απόφαση του Ανωτάτου Χημικού 
Συμβουλίου καθώς και τη δημοσίευσή της στην Εφημερίδα της 
Κυβερνήσεως και ορίζουμε ότι θα αρχίσει η ισχύς της από την 
ημέρα που θα δημοσιευθεί. 

Αθήνα, 23 Σεπτεμβρίου 1987 

Ο ΥΠΟΥΡΓΟΣ ΟΙΚΟΝΟΜΙΚΩΝ 

ΔΗΜ. ΤΣΟΒΟΛΑΣ 
-♦- 

Αριθ. 780/87 (7) 

Έγκριση κυκλοφορίας σκευάσματος «ΚΟΚΟΡΙΚΟ ΚΑΚΑΟ 
ΣΤΙΓΜΗΣ» Συνεδρίαση 8.9.1987. 

ΓΕΝΙΚΟ ΧΗΜΕΙΟ ΚΡΑΤΟΥΣ 
ΑΝΩΤΑΤΟ ΧΗΜΙΚΟ ΣΥΜΒΟΥΛΙΟ 
Έχοντας υπόψη: 

1. Το έγγραφο του Γεν. Χημείου του Κράτους αρ. 4867/ 
633/87 που αφορά αίτηση του ενδιαφερομένου. 

2. Το εδάφιο δ της παρ. 8 του άρθρου 6 του Νόμου 4328/ 
1929 «περί συστάσεως του Γεν. Χημείου του Κράτους, όπως 
τροποποιήθηκε και συμπληρώθηκε με τον Α.Ν. 754/1937 (άρ. 
3 παρ. 2 και 3) (ΦΕΚ 247/ΤΑ/1937). 

3. Το άρθρο 4 του Διατάγματος της 31ης Οκτωβρίου 1929 
«περί κανονισμού της λειτουργίας και των εργασιών του Ανωτά¬ 
του Χημικού Συμβουλίου (ΦΕΚ 391/ΤΑ/31.10.1929). 


4. Το Νόμο 115/1975 «περί τροποποιήσεως διατάξεων τινων 
του Ν.4328/1929 (ΦΕΚ 172/ΤΑ/20.8.1975). 

5. Την απόφαση των Υπουργών Προεδρίας και Οικονομικών 
για αναμόρφωση συλλογικών οργάνων Γνωμοδοτικής και Απο¬ 
φασιστικής αρμοδιότητας του Υπουργείου Οικονομικών αρ. 
0.208/181, ΦΕΚ 214/ΤΒ/82, αποφασίζουμε: 

Εγκρίνουμε κυκλοφορία του σκευάσματος «ΚΟΚΟΡΙΚΟ ΚΑ¬ 
ΚΑΟ ΣΤΙΓΜΗΣ» της ΑΕ ΒΙΝΟΟ με σύνθεση: Ζάχαρη, σκόνη 
κακάο με λιπαρά 10-12%, δεξτρόζη, λεκιθίνη, αλάτι και βανιΐ- 
λίνη. 

Στη συσκευασία του πρέπει να αναγράφονται όλες οι ενδείξεις 
που προβλέπονται από τις σχετικές διατάξεις καθώς και ο αριθ¬ 
μός εγκριτικής απόφασης του ΑΧΣ 870/87. 

Ο Πρόεδρος 

ΣΤ. ΧΑΤΖΗΓΙΑΝΝΑΚΟΣ 
Ο Γραμματέας 
ΧΑΡ. ΧΑΜΑΛΙΔΗΣ 
Τα μέλη 

ΕΥΑΓΓ. ΤΣΙΓΑΡΙΔΑΣ, Π. ΚΩΤΤΗΣ, ΑΝΤ. ΔΑΣΚΑΛΑΚΗΣ, 
ΕΥΑΓΓ. ΣΥΜΒΩΝΗΣ, ΔΙΟΝ. ΦΡΑΓΚΑΤΟΣ 

Εγκρίνουμε την παραπάνω απόφαση του Ανωτάτου Χημικού 
Συμβουλίου καθώς και τη δημοσίευσή της στην Εφημερίδα της 
Κυβερνήσεως και ορίζουμε ότι θα αρχίσει η ισχύς της από την 
ημέρα που θα δημοσιευθεί. 

Αθήνα, 23 Σεπτεμβρίου 1987 

Ο ΥΠΟΥΡΓΟΣ ΟΙΚΟΝΟΜΙΚΩΝ 

ΔΗΜ. ΤΣΟΒΟΛΑΣ 
-♦- 

Αριθ. 1510/87 (8) 

Έγκριση κυκλοφορίας σκευάσματος «ΚΡΕΜΟΥΛΣΙΝ - 1» Συνε¬ 
δρίαση 8.9.1987. 

ΓΕΝΙΚΟ ΧΗΜΕΙΟ ΚΡΑΤΟΥΣ 
ΑΝΩΤΑΤΟ ΧΗΜΙΚΟ ΣΥΜΒΟΥΛΙΟ 
Έχοντας υπόψη: 

1. Το έγγραφο του Γεν. Χημείου του Κράτους αρ. 4813/ 
1025/84 που αφορά αίτηση του ενδιαφερομένου. 

2. Το εδάφιο δ της παρ. 8 του άρθρου 6 του Νόμου 4328/ 
1929 «περί συστάσεως του Γεν. Χημείου του Κράτους, όπως 
τροποποιήθηκε και συμπληρώθηκε με τον Α.Ν. 754/1937 (άρ. 
3 παρ. 2 και 3) (ΦΕΚ 247/ΤΑ/1937). 

3. Το άρθρο 4 του Διατάγματος της 31ης Οκτωβρίου 1929 
«περί κανονισμού της λειτουργίας και των εργασιών του Ανωτά¬ 
του Χημικού Συμβουλίου (ΦΕΚ 391/ΤΑ/31.10.1929). 

4. Το Νόμο 115/1975 «περί τροποποιήσεως διατάξεων τινων 
του Π.4328/1929 (ΦΕΚ 172/ΤΑ/20.8.1975). 

5. Την απόφαση των Υπουργών Προεδρίας και Οικονομικών 
για αναμόρφωση συλλογικών οργάνων Γνωμοδοτικής και Απο¬ 
φασιστικής αρμοδιότητας του Υπουργείου Οικονομικών αρ. 
0.208/181, ΦΕΚ 214/ΤΒ/82, αποφασίζουμε: 

Εγκρίνουμε κυκλοφορία του σκευάσματος «ΚΡΕΜΟΥΛ- 
ΣΙΝ-1» για επάλειψη σκευών προϊόντων αρτοποιίας και ζαχαρο¬ 
πλαστικής της €ΚΕ1)ΙΝ (ϋΕΝΜΑΚΚ) ΕΛΛΑΣ ΕΠΕ, της σύνθε¬ 
σης: Νερό (ΡΗ-7,5-8,0 με Ν&ΟΗ), φυτικό λίπος, και οξειδωμένο 
σογιέλαιο αραιωμένο με σογιέλαιο. Στην συσκευασία του πρέπει 

να αναγράφονται όλες οι ενδείξεις που προβλέπονται από τις σχε¬ 
τικές διατάξεις καθώς και ο αριθμός εγκριτικής απόφασης του 
ΑΧΣ 1510/87. 

Ο Πρόεδρος 

ΣΤ. ΧΑΤΖΗΓΙΑΝΝΑΚΟΣ 

Ο Γραμματέας 
ΧΑΡ. ΧΑΜΑΛΙΔΗΣ 

Τα μέλη 

ΕΤΑΓΓ. ΤΣΙΓΑΡΙΔΑΣ, Π. ΚΩΤΤΗΣ, ΑΝΤ. ΔΑΣΚΑΛΑΚΗΣ, 
ΕΤΑΓΓ. ΣΪΜΒΩΝΗΣ, ΔΙΟΝ. ΦΡΑΓΚΑΤΟΣ 

Εγκρίνουμε την παραπάνω απόφαση του Ανωτάτου Χημικού 
Συμβουλίου καθώς και τη δημοσίευσή της στην Εφημερίδα της 
Κυβερνήσεως και ορίζουμε ότι θα αρχίσει η ισχύς της από την 
ημέρα που θα δημοσιευθεί. 

Αθήνα, 23 Σεπτεμβρίου 1987 

Ο ΥΠΟΥΡΓΟΣ ΟΙΚΟΝΟΜΙΚΟΝ 

ΔΗΜ. ΤΣΟΒΟΛΑΣ 

- 4 - 

Αριθ. Γ6α/2053 (9) 

Χορήγηση άδειας άσκησης επαγγέλματος Κοινωνικού Λειτουρ¬ 
γού στην Ελένη Κάββουρα του Ηλία. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦΑΛΙΣΕΩΝ 

Με την Γ6α/2053/25.9.87 απόφαση του Υπουργού Υγείας, 
Πρόνοιας και Κοινωνικών Ασφαλίσεων έχει χορηγηθεί στην 
Ελένη Κάββουρα του Ηλία άδεια άσκησης επαγγέλματος Κοινω¬ 
νικού Λειτουργού. 

Αθήνα, 25 Σεπτεμβρίου 1987 
Με εντολή Υπουργού 
Ο Διευθυντής 
X. ΠΑΠΑΔΟΠΟΥΛΟΣ 

- 4 - 

Αριθ. Γ6α/2038 (10) 

Χορήγηση άδειας άσκησης επαγγέλματος Κοινωνικού Λειτουρ¬ 
γού στην Αναστασία Τσίτση του Αναστασίου. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦΑΛΙΣΕΩΝ 

Με την απόφαση του Υπουργού Υγείας, Πρόνοιας και Κοινω¬ 
νικών Ασφαλίσεων Γ6α/203824.9.87 έχει χορηγηθεί στην 
Αναστασία Τσίτση του Αναστασίου άδεια άσκησης επαγγέλματος 
Κοινωνικού Λειτουργού. 

Αθήνα, 24 Σεπτεμβρίου 1987 
Με εντολή Υπουργού 
Ο Διευθυντής 
X. ΠΑΠΑΔΟΠΟΥΛΟΣ 


Αριθ. 366375 (11) 

Τροποποίηση της αριθ. 449176/11.12.86 απόφαση του 
Υπ. Γεωργίας. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Την αριθμ. 344725/12.8.87/ΦΕΚ 437/Β/19.8.87) 
απόφαση Υπουργού Γεωργίας «περί μεταβιβάσεως αρμοδιοτή¬ 
των». 

2. Την αριθμ. 449176/11.12.86 απόφασή μας, με την οποία 
καθορίστηκαν τα ανώτατα όρια ημερών κίνησης εκτός έδρας μι¬ 
σθωτών ιδιωτικού δικαίου Υπουργείου Γεωργίας. 

3. Το αριθμ. 96464/16.9.87 έγγραφο της Δ/νσης Διαχειρί- 
σεως Δημοσίων Δασών, με το οποίο ζητάει αύξηση ημερών εκτός 
έδρας ενός (1) επιστάτη, με σχέση εργασίας ιδιωτικού δικαίου του 
Δασαρχείου Δράμας, από εβδομήντα (70) σε ενενήντα (90) ημέ¬ 
ρες, για τον τρέχοντα χρόνο, λόγω υπηρεσιακών αναγκών, απο¬ 
φασίζουμε: 

Τροποποιούμε την αριθμ. 449176/11.12.86 απόφασή μας 
και καθορίζουμε το ανώτατο όριο κίνησης εκτός έδρας ενός (1) 
επιστάτη, με σχέση εργασίας ιδιωτικού δικαίου αορίστου χρόνου, 
του Δασαρχείου Δράμας, σε ενενήντα (90) ημέρες για τον τρέχο¬ 
ντα χρόνο, λόγω υπηρεσιακών αναγκών. 

Η απόφαση αυτή να δημοσιευθεί στην Εφημερίδα της Κυβερ¬ 
νήσεως. 

Αθήνα, 28 Σεπτεμβρίου 1987 
Ο Γενικός Γραμματέας 
ΠΑΝ. ΑΛΕΞΟΠΟΥΛΟΣ 

-♦- 

ΔΙΟΡΘ ΩΣΕΙΣ ΣΦΑΛ ΜΑΤΩΝ 

( 12 ) 

Στο ΦΕΚ 328 Β/1987 που δημοσιεύθηκε η 44667/599/ 
87/3.6.1987 Κοινή Απόφαση Υπουργών Προεδρίας της Κυ¬ 
βέρνησης και Εμπορικής Ναυτιλίας «Καθορισμός Προϊσταμένου 
Υπηρεσιών Λιμενικού Ταμείου ΝΑΥΠΑΚΤΟΥ» γίνεται διόρ¬ 
θωση της παραγράφου (α) του σκεπτικού της από το λανθασμένο 
«τις διατάξεις του Π.Δ. 282/1985 «Οργανισμός του Λιμενικού 
Ταμείου ΝΑΥΠΑΚΤΟΥ» (ΦΕΚ 105/Α/29.5.1985) στο ορθό 
«Τις διατάξεις του Π.Δ. 175/1977 «Περί του Οργανισμού του 
Λιμενικού Ταμείου ΝΑΥΠΑΚΤΟΥ» (ΦΕΚ 59 Α/1977). 

(Από το Υπ. Εμπορικής Ναυτιλίας) 


(13) 

Στο ΦΕΚ 466/Β/28.8.87 που δημοσιεύθηκε περίληψη της 
Ρ25/5/3.8.87 απόφαση του Διοικητή του ΙΚΑ για σύσταση 
προσωρινών θέσεων υγειονομικών υπαλλήλων του Ιδρύματος, 
επιφέρεται η παρακάτω διόρθωση, 
από το εσφαλμένο 
«. 


9. Νοσοκόμων τραυματοφορέων 128 

10. Πρακτικών Νοσοκόμων 282» 

στο σωστό 

« . 

9. Νοσοκόμων τραυματιοφορέων 129 

10. Πρακτικών νοσοκόμων 281» 


(Από το ΙΚΑ) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 









